Talkshow

Talkshow (iné názvy: talk show, talk-show [všetky 3 vyslov: tókšou], tolkšoutalkshow. In: Slovník cudzích slov (akademický), 2005. dostupné online) je zábavná televízna alebo rozhlasová relácia, v ktorej buď diskutujú viacerí hostia (a moderátor), alebo moderátor vedie rozhovor (interview) s jedným alebo (postupne za sebou) viacerými hosťami na určitú (zvyčajne aktuálnu) tému, často aj so zapojením publika v štúdiu a/alebo pri prijímačoch, pričom hosťami bývajú známe alebo niečím zaujímavé osoby. Podrobnosti definície pozri nižšie.

Výraz je prvýkrát doložený v angličtine v roku 1965.talk. In: Oxford English Dictionary Second Edition on CD-ROM (v. 4.0). Oxford University Press, 2009, ISBN ISBN 978-0-19-956383-8. "Talk" znamená slovensky hovoriť, rozprávať. U nás sa rozšíril až po nežnej revolúcii.

V talkshow inšpirovanej vaudeville, varieté, music hall bývajú viaceré rozhovory prekladané hudobnými, či inými kultúrnymi vystúpeniami alebo projekciami krátkych ukážok.KORDA, Jakub. Úvod do studia televize 2: Faktuální televize a její žánry. Olomouc: Univerzita Palackého v Olomouci, 2013. 63 s. Dostupné online . ISBN 978-80-244-3611-1. Kapitola Talk show, s. 45-48. (česky)

Definícia 
Presná definícia talkshow je sporná. Nasledujú ukážky z literatúry:
"1. televízna alebo rozhlasová zábavná relácia, v ktorej hostia diskutujú o kontroverzných témach alebo osobných problémoch, 2. americký názov pre chat show", pričom chat show je "televízna alebo rozhlasová zábavná relácia, v ktorej sa robí neformálne interview s hosťami, najmä celebritami" (CED cca. 2014)
"televízna verzia verejnej debaty, pri ktorej dochádza k chopeniu sa tém dňa a ich prediskutovaniu, pričom sa predpokladá, že sa televízne publikum o diskusiu zaujíma a potenciálne je do nej zapojené." [text sa zaoberá len televíziou] (Orlebar 2013)
"televízna alebo rozhlasová zábavná relácia, v ktorej sa významní ľudia, napríklad autority v konkrétnej oblasti, zúčastňujú na diskusiách alebo sa s nimi robí interview a často odpovedajú na otázky divákov či poslucháčov." (AHD 2011) 
"relácia, ktorej hlavným prvkom je neformálny rozhovor, často o konkrétnej téme alebo súbore tém, medzi hostiteľom a - v závislosti od okolností - hosťami, ktorými sú celebrity a odborníci, členmi publika v štúdiu alebo poslucháčmi či divákmi telefonujúcimi zo svojich domovov" (WNWCD 2010)
"rozhlasová alebo televízna relácia, ktorej hlavnou súčasťou je interview s osobnosťami, ktoré sú predmetom všeobecného záujmu. Klasická americká talkshow je rozhovorom s populárnou či známou osobnosťou, no hosťom talkshow môžu byť aj dosiaľ neznáme osobnosti, ktorých vlastnosti či príbeh majú čo povedať širokému publiku..na rozdiel od [besedy]...sa súčasná talkshow...orientuje na atraktivitu a zábavný charakter relácie." (Osvaldová et al. 2007) OSVALDOVÁ, Barbora; HALADA, Jan. Praktická encyklopedie žurnalistiky a marketingové komunikace. Praha: Libri, 2007, ISBN 978-80-7277-266-7, S. 209
"televízna zábavná relácia, ktorá je kompletne štruktúrovaná okolo samotného aktu konverzácie" [text sa zaoberá len televíziou] (Timberg 2002)
"rozhlasový alebo televízny program, ktorého súčasťou je rozhovor s populárnou osobnosťou" (SCSA 2005) 
"verejné vystúpenie, zábavné podujatie, monológ, dialóg a pod. (obyčajne v televízii), zábavná (i poučná) aktualizovaná rečová relácia; rozhovor medzi moderátorom a pozvanými hosťami" (VSCS 2000)talkshow. In: 
"zábavná relácia, v ktorej vedúci rozhovoru otázkami stimuluje (známe) osoby k tomu, aby sa vyjadrili o súkromných, profesných alebo všeobecne zaujímavých veciach" (Duden: DGWDDS 1999)
"improvizované predstavenie tvorené priamo na javisku v kontakte s publikom" (MSE 1993)talk-show. In: BELŠÍNKOVÁ, Otília, ed. et al. Malá slovenská encyklopédia. Bratislava: Encyklopedický ústav SAV, 1993. ISBN 80-85584-12-3. S. 718
"televízna relácia, v ktorej hostiteľ alebo "talk-master" robí interview s hosťami; televízna diskusia alebo "chat show"; (zriedkavejšie) aj podobná relácia v rozhlase" (OED 1989/2009) 

Charakteristika
Podľa Bernarda Timberga existuje päť nepísaných pravidiel, ktoré má väčšina tradičných talk show:  
 Moderátor je stredobodom relácie.
 Talkshow sa odohráva v "prítomnom čase" (má atmosféru živého vysielania, aj keď sa predkrúca).
 Talshow má povahu súkromných rozhovorov medzi moderátorom a hosťom a medzi moderátorom a publikom (pomocou priameho oslovenia), má navodiť neformálnu atmosféru, pri ktorej možno načnúť aj osobné témy.
 Talkshow je produktom, ktorý má zarábať. Ide o lacný typ relácie s veľkým a lojálnym publikom. Honorovaný je spravidla iba moderátor, hostia majú vzhľadom na sledovanosť záujem zúčastniť sa na programe aj bez odmeny - ako príležitosť zviditeľniť sa. Okrem toho relácia zahŕňa reklamy a product placement.
 Talkshow má budiť dojem živého vysielania a spontánnosti. To však býva iluzórne, pretože sa relácia musí riadiť pravidlami televízneho média (stopáž, komerčné požiadavky, licencie), preto býva výsledkom precíznej prípravy scenára, výberu tém aj predpovedí pravdepodobných línií rozhovorov.

 Príklady zahraničných talkshow 

 The Tonight Show Starring Johnny Carson (USA od roku 1962) 
 The Late Late Show with James Corden - USA
 The Tonight Show Starring Jim Fallon - USA
 Jimmy Kimmel Live - USA
 Willkommen Österreich with Stermann & Grissemann - Rakúsko
 Szymon Majewski Show - Poľsko
 Veče sa Ivanom Ivanovićem - Srbsko
 Evening Urgant - Rusko
 Show Jana Krause - Česko
 George Stroumboulopoulos Tonight - Kanada
 Late Night with Seth Meyers - USA

 Referencie 

Kategória:Talk show